Diari Oficial de la Generalitat Valenciana


Sumari del DOGV 8092, del 26-07-2017 (2017/5860)

Notificación de la sentencia dictada en el juicio verbal número 1417/2016.
--------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5860


Organisme emissor
:   Jutjat de Primera Instància Número 15 de València

Tipus de document
:   Edicte

Notificación de la sentencia dictada en el juicio verbal número 1417/2016. [2017/5860]  
Procediment: judici verbal (250.2) 1417/6570-OV.  
De: Empresa Mixta Valenciana de Aguas, SA.  
Procuradora: M.ª Gloria Benllloch Soriano.  
Contra: Dimarco Associados, SA.  
En aquest procediment seguit a instàncies de la procuradora Gloria Benlloch Soriano, en nom i representació de l'Empresa Mixta Valenciana de Aguas, SA, contra Dimarco Associados, SA, declarada en rebel·lia processal i parador ignorat, s'ha dictat la sentència que, literalment, diu així:  
  
«Sentència número 8  
Magistrat jutge que la dicta: Juan Francisco Mejías Gómez.  
Lloc: València.  
Data: 16 de gener de 2017.  
Part demandant: Empresa Mixta Valenciana de Aguas, SA.  
Advocat: Javier Valero Llorca.  
Procuradora: M.ª Gloria Benlloch Soriano.  
Part demandada: Dimarco Associados, SA, en rebel·lia processal i parador ignorat.  
Objecte del judici: resolució de contracte de subministrament d'aigua i de contracte d'instal·lació i reparació de comptador mesurador de consum i reclamació de la quantitat de 766,55 euros.  
Dispositiva  
Estime la demanda formulada per l'Empresa Mixta Valenciana de Aguas, SA (EMIVASA), representada per la procuradora Gloria Benlloch Soriano, i dispose la resolució del contracte de subministrament d'aigua potable, de data 23 de febrer de 1995, de l'immoble siti a València, carrer de la Taula de Canvis, número 8, entresòl, 2, i, així mateix, condemne la mercantil Dimarco Associados, SA, a abonar a l'entitat demandant la suma de 766,55 euros, i també les quantitats que es reporten fins a l'execució d'aquesta sentència, i amb la condemna expressa de les costes a la part demandada.  
  
Així mateix, condemne la part demandada a tolerar l'entrada a l'immoble on està instal·lat el comptador a fi de garantir el cessament efectiu del subministrament.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'interposarà a través d'un escrit presentat en aquest jutjat dins del termini de 20 dies hàbils comptadors des de l'endemà que es notifique, on s'exposaran les al·legacions en què es basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). Per a la interposició, caldrà acreditar haver consignat 50 euros en el compte del jutjat número 4486, i indicar sempre en el «Concepte» que es tracta de «recurs» seguit del codi «02 civil apel·lació?. S'han de realitzar tants ingressos diferenciats com resolucions que siguen objecte de recurs.  
Aquesta és la sentència que pronuncie, mane i firme.  
Publicació. A continuació ha quedat publicada la sentència anterior. En done fe.»  
  
I atés que el demandat, Dimarco Associados, SA, es troba en parador desconegut, Ángel Martínez Lozano, lletrat de l'Administració de justícia i d'aquest Jutjat de Primera Instància número 15 de València, expedisc aquest edicte perquè li valga de notificació de sentència de forma deguda.  
  
València, 16 de gener de 2017.- El lletrat de l'Administració de justícia: Ángel Martínez Lozano.